
    REPUBLIKA HRVATSKA

SPLITSKO-DALMATINSKA ŽUPANIJA

 Gradsko vijeće 

KLASA: 240-01/23-01/23
URBROJ: 2181-08-01-23-2

Sinj,  22. prosinca 2023. godine
Na temelju članka 34. Statuta Grada Sinja (Službeni glasnik Grada Sinja broj 02/21), članka 17. stavak 1. alineja 1. Zakona o Sustavu civilne zaštite (Narodne novine Republike Hrvatske br. 82/15 118/18, 31/20, 20/21 i 114/22) Gradsko vijeće Grada Sinja na 23. sjednici održanoj dana 22. prosinca 2023. godine, donosi

ZAKLJUČAK

o usvajanju Smjernica za organizaciju i razvoj sustava civilne zaštite Grada Sinja 

za period 2024.-2027. godine
Članak 1.
Usvajaju se Smjernice za organizaciju i razvoj sustava civilne zaštite Grada Sinja za period 2024.-2027. godine, čiji sadržaj se nalazi u prilogu ovog akta, čini njegov sastavni dio.

Članak 2.
Ovaj Zaključak stupa na snagu 1. siječnja 2024. godine  od objavit će se u „Službenom glasniku Grada Sinja“. 

Predsjednik Gradskog vijeća

Petar Župić, ing. v. r.

    REPUBLIKA HRVATSKA

SPLITSKO-DALMATINSKA ŽUPANIJA

G R A D   S I NJ

 Gradsko vijeće 

KLASA: 240-01/23-01/23
URBROJ: 2181-08-01-23-3
Sinj,  22. prosinca 2023. godine
Na temelju članka 34. Statuta Grada Sinja (Službeni glasnik Grada Sinja broj 02/21), članka 17. stavak 1. alineja 1. Zakona o Sustavu civilne zaštite (Narodne novine Republike Hrvatske br. 82/15, 118/18, 31/20, 20/21 i 114/22) Gradsko vijeće Grada Sinja na 23. sjednici održanoj dana 22.  prosinca 2023. godine, usvojilo je

SMJERNICE

ZA ORGANIZACIJU I RAZVOJ SUSTAVA CIVILNE ZAŠTITE
NA PODRUČJU GRADA SINJA ZA PERIOD 2024-2027. GODINE

RAZVOJ SUSTAVA CIVILNE ZAŠTITE NA PODRUČJU GRADA SINJA – OPĆI DIO

UVOD

Grad Sinj u okviru svojih ustavnih i zakonskih prava i obveza uređuje, planira, organizira, financira i provodi aktivnosti iz područja civilne zaštite.

Sukladno razmjeru utvrđenih opasnosti, prijetnji i posljedica izvanrednih događaja, velikih nesreća i katastrofa te ugroženosti ljudi, okoliša, materijalnih i kulturnih dobara, a s ciljem zaštite i spašavanja ljudi, materijalnih dobara te okoliša i ravnomjernog razvoja sustava civilne zaštite, donose se Smjernice za organizaciju i razvoj sustava civilne zaštite na području Grada Sinja za razdoblje od 2024. do 2027. (u daljnjem tekstu: Smjernice).

OKVIR I POLAZIŠNE OSNOVE
 
Osnova za izradu Smjernica je Zakon o sustavu civilne zaštite (Narodne novine 82/15 118/18, 31/20, 20/21 i 114/22, u daljnjem tekstu: Zakon), Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine 49/17), Pravilnika o smjernicama za izradu procjene rizika od katastrofa i velikih nesrećama području RH i jedinica lokalne i područne (regionalne) samouprave („Narodne novine Hrvatske“ br. 65/16), i  Odluke o prihvaćanju smjernica za izradu procjene rizika na području SDŽ (Donesenim od Župana Splitsko-dalmatinske županije dana 08.ožujka 2017. godine, Klasa: 214-05/17-01/03, URBROJ:2181/1-02-17-2. Smjernice određuju smjer razvoja sustava civilne zaštite u Gradu Sinju u okviru jedinstvenog sustava civilne zaštite u Republici Hrvatskoj. Polazište za razvoj sustava civilne zaštite Grada Sinja je Procjena rizika od velikih nesreća za područje Grada Sinja KLASA:240-01/22-01/22, URBROJ 2181-08-01-23-3; od 14. veljače 2023.godine u daljnjem tekstu: Procjena), Plan djelovanja civilne zaštite Grada Sinja KLASA: 240-01/23-01/2, URBROJ 2181-08-03-23-3 od 21. veljače 2023.godine u daljnjem tekstu: Plan) i godišnje analize stanja sustava civilne zaštite Grada Sinja. Smjernice su osnova za izradu financijskih planova za financiranje sustava civilne zaštite na području Grada Sinja. 

 
CILJ SMJERNICA ZA ORGANIZACIJU I RAZVOJ SUSTAVA CIVILNE ZAŠTITE
 
Cilj Smjernica je na temelju uočenih nedostataka usmjeriti razvoj sustava civilne zaštite na području Grada Sinja tako da se nedostaci minimaliziraju ili izbjegnu te da se maksimalno iskoriste suvremene tehnologije u segmentima od interesa za sustav civilne zaštite Grada Sinja.
Osobiti naglasak se stavlja na povezivanje postojećih baza podataka i sustava kojima će se omogućiti informiranje stanovništva.
Aktivnosti tijekom četverogodišnjeg razdoblja trebaju biti usklađene s ovim smjernicama, kojima će se provedba pratiti godišnjim analizama stanja sustava civilne zaštite Grada Sinja.
Ostvarenje zacrtanih ciljeva izravno ovisi o visini financijskih sredstava u proračunu Grada Sinja i o drugim izvorima financiranja.

Smjernice za organizaciju i razvoj sustava razmatraju se i usvajaju svake četiri godine

USTROJ SUSTAVA CIVILNE ZAŠTITE NA PODRUČJU GRADA SINJA

Na području Grada Sinja operativne snage sustava civilne zaštite čine:

· Stožer civilne zaštite Grada Sinja (u daljnjem tekstu: Stožer)

· operativne snage vatrogastva

· operativne snage Hrvatskoga Crvenog križa - Gradsko društvo Crvenog križa Sinj

· operativne snage Hrvatske gorske službe spašavanja - Stanica Split - Ispostava Sinj

· udruge građana od interesa za sustav civilne zaštite

· postrojbe civilne zaštite opće namjene Grada Sinja

· postrojbe civilne zaštite specijalističke namjene Grada Sinja

· pravne osobe od interesa za sustav civilne zaštite na području Grada Sinja

· povjerenici i zamjenici povjerenika civilne zaštite Grada Sinja.

Temeljne operativne snage sustava civilne zaštite (vatrogastvo, Hrvatski Crveni križ - Gradsko društvo Crvenog križa Sinj, Hrvatska gorska služba spašavanja - Stanica Split - Ispostava Sinj) provode svoje redovne aktivnosti sukladno svojim planovima rada, a aktivacijom sustava civilne zaštite izvršavaju mjere i aktivnosti iz sustava civilne zaštite.

Udruge građana od interesa za sustav civilne zaštite Grada Sinja su: 

· Planinarsko društvo Svilaja Sinj; 

· Lovačko društvo Sinj; 

· Aero-klub Sinj; 

· Planinarsko društvo Sveti Jakov speleološki odsjek, 

· Sinj; Odred izviđača, Sinj

Pravne osobe od interesa za sustav civilne zaštite na području Grada Sinja su:

· Javna vatrogasna postrojba Grada Sinja

· Dobrovoljno Vatrogasno društvo Sinj

· Gradsko društvo crvenog križa- Sinj

· Hrvatska gorska služba spašavanja- ispostava Sinj

· Vodovod i odvodnja Cetinske krajine d.o.o. Sinj

· Čistoća Cetinske krajine d.o.o. Sinj

· Hazarder.  d.o.o. Sinj  

· Cetina D.D.   Sinj

· Promet d.o.o. Sinj

· Likomed Veterina d.o.o.

· Hit Radio Sinj

· Kamičak d.o.o. Sinj

· Hotel Alkar Sinj

· Tommy d.o.o.

Pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području Grada Sinja, a koje su podijeljene prema sljedećim skupinama zadaća:

· osiguravanje potrebne mehanizacije

· osiguravanje kapaciteta za zbrinjavanje i prijevoz stanovništva

· osiguravanje kapaciteta za prijevoz i skladištenje robe

· osiguravanje hrane i vode za piće

· osiguravanje zdravstvenog zbrinjavanja stanovništva

· osiguravanje komunikacije tijekom otežanih uvjeta s osobitim naglaskom na informiranje stanovništva

· osiguravanje stručnjaka i mehanizacije potrebne za asanaciju te pružanje stručne i savjetodavne potpore Stožeru tijekom velikih nesreća i katastrofa, posebno u segmentu procjene posljedica.

KONCEPT SMJERNICA ZA ORGANIZACIJU I RAZVOJ SUSTAVA CIVILNE ZAŠTITE

Smjernice određuju prioritete organizacije i razvoja sustava civilne zaštite tijekom četiri godine, a godišnji planovi razvoja detaljnije opisuju način provedbe mjera i aktivnosti i potrebna financijska sredstva.

Budući da je sustav civilne zaštite vrlo široko i multidisciplinarno područje potrebno je:

· provesti analizu radi detektiranja problema

· predložiti aktivnosti razvoja radi optimalne nadogradnje sustava civilne zaštite 

· izvršiti praćenje radi kontrole postignutoga tijekom četverogodišnjeg razdoblja.

Djelotvornost sustava civilne zaštite ovisi o broju pripadnika postrojbi civilne zaštite specijalističke i opće namjene koji treba biti optimalno dimenzioniran s obzirom na prisutne rizike i prijetnje, njihovoj dostatnoj opremljenosti i osposobljenosti koja se treba testirati redovitim provođenjem vježbi te dostupnosti relevantnih informacija.

Dostupnost relevantnih informacija bitan je preduvjet uspješne organizacije i razvoja sustava civilne zaštite te je temelj za:

· izradu kvalitetnih planskih dokumenata

· točnije predviđanje razvoja prijetnji i saniranja posljedica

· educiranje stanovništva o optimalnom načinu postupanja u slučaju velikih nesreća i katastrofa

· dojavu situacija koje bi mogle rezultirati opasnim posljedicama i koje još uvijek mogu biti spriječene

· promociju dobrovoljnosti i važnost sustava civilne zaštite za čitavu zajednicu.

Područja na kojima se temelji razvoj sustava civilne zaštite su:

· razvoj ljudskih potencijala

· oprema

· dostupnost informacija

· suradnja sa znanstvenim institucijama.

Iz analize navedenih područja definirat će se smjerovi razvoja sustava civilne zaštite Grada Sinja, predložiti mjere i metode praćenja realizacije.

PODRUČJA RAZVOJA SUSTAVA CIVILNE ZAŠTITE GRADA SINJA

1) RAZVOJ LJUDSKIH POTENCIJALA

1.1 Stožer

Analiza
Na temelju Zakona i Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (Narodne novine 126/19 i 17/20) osnovan je i imenovan Stožer. Načelnik, zamjenik načelnika i članovi Stožera imenovani 2021. završili su osposobljavanje koje je provelo središnje tijelo državne uprave nadležno za poslove civilne zaštite. Članovi Stožera koji su naknadno imenovani na temelju Odluka su također osposobljeni.
Grad Sinj preko Ureda Grada je nakon donošenja planskih dokumenata iz područja civilne zaštite je upoznato Stožer s planskim dokumentima iz područja civilne zaštite te načinom operativnog rada u slučaju velikih nesreća i katastrofa sukladno Planu te je navedena aktivnost predviđena i u Planu razvoja sustava civilne zaštite Grada Sinja za 2023. godinu Navedeno je i ostvareno. 

Cilj
Sukladno zakonskom roku kontinuirano provoditi obnavljanje znanja.
Radi unaprjeđenja operativno-zapovjednog sustava mogu se uvesti redovite stožerno-zapovjedne vježbe.
Prijedlog aktivnosti
· osposobljavanje i edukacija Stožera
· najmanje jedanput godišnje Stožeru predstaviti sadržaj planskih dokumenata iz područja civilne zaštite
· najmanje jedanput u dvije godine održati stožerno-zapovjednu vježbu s ciljem provježbavanja jednog ili više postojećih scenarija velike nesreće i katastrofe.
Praćenje rezultata
· praćenje osposobljavanja i edukacije Stožera
· broj predstavljanja planskih dokumenata Stožeru
· broj održanih stožerno-zapovjednih vježbi.
Zaključak
Osposobljenost, uvježbanost i kontinuirano osvježavanje znanja osnovni su preduvjeti uspješnog reagiranja i upravljanja situacijom tijekom velikih nesreća i katastrofa odnosno donošenja pravodobnih i optimalnih odluka sukladno razvoju situacije. Osposobljavanjem i upoznavanjem Stožera sa sadržajem planskih dokumenata postiže se brzina u donošenju operativnih odluka.
1.2. Operativne snage vatrogastva
 
Analiza
Operativne snage vatrogastva temeljna su operativna snaga sustava civilne zaštite Grada Sinja u velikim nesrećama i katastrofama te su dužne djelovati u sustavu civilne zaštite u skladu s odredbama posebnih propisa kojima se uređuje područje vatrogastva, Zakona i Plana.
Operativne snage vatrogastva na području Grada Sinja su Javna vatrogasna postrojba Grada Sinja i dobrovoljno vatrogasno društvo Grada Sinja JVP koordinira aktivnosti oko uključivanja vatrogasnih postrojbi u sustav civilne zaštite sukladno odredbama Zakona o vatrogastvu (Narodne novine 125/19, 114/22).
Vatrogasci Grada Sinja su do početka studenog 2023. (do 31.10.)  imali 489 intervencija JVP Sinj, a članovi DVD Sinj sudjelovali su zajedno s JVP Sinj na 236 intervencija.

Ovakav način rada pokazao se kao ispravan na mnogim intervencijama.

            Kao i mnogo godina do sada, vatrogasne postrojbe su se iskazala ne samo na intervencijama gašenja požara, već također na intervencijama u vezi pandemije SARS-CoV-2,  u prometnim udesima, olujnom vjetru, poplavama, ukratko na svim intervencijama gdje su bili ugroženi ljudski životi i materijalna dobra i jedina su gradska institucija koja je bila na raspolaganju ODMAH po dojavi..
Cilj
Provesti nabavu vatrogasne opreme, zapošljavanje, obrazovanje, osposobljavanje i usavršavanje vatrogasaca kako bi mogli što efikasnije djelovati na terenu u kriznim situacijama.
Prijedlog aktivnosti
· provedba obrazovanja, osposobljavanja i usavršavanja
· permanentno ulaganje u opremu i sredstva za gašenje požara (vatrogasna vozila, oprema za gašenje požara)
· prijam novih vatrogasaca
· održavanje mobilnosti voznog parka (pregledi, servisi i atestiranja)
· suradnja s ostalim žurnim službama.
Praćenje rezultata
· broj provedenih obrazovanja, osposobljavanja i usavršavanja
· financijska sredstva uložena u opremu i sredstva za gašenje
· broj novozaposlenih vatrogasaca
· stupanj mobilnosti voznog parka
· je li ostvarena suradnja s ostalim žurnim službama?
Zaključak
Operativne snage vatrogastva u Gradu Sinju stalnom edukacijom i osposobljavanjem vatrogasaca te nabavom vatrogasne opreme održavaju visoku razinu operativnog djelovanja.
Učinkovitom provedbom vatrogasne djelatnosti, razvojem vatrogasnog sustava temeljenog na gospodarskom i tehnološkom razvoju, provedbom mjera za ujednačavanje stupnja zaštite od požara na cijelom području grada Sinja te preventivnim djelovanjem u pogledu smanjenja rizika od nastajanja požara i velikih nesreća ili katastrofa pruža se pomoć cjelokupnom sustavu civilne zaštite Grada Sinja.
Redovitim poduzimanjem operativno preventivnih aktivnosti podizat će se svijest građana o važnosti preventivnih mjera zaštite od požara.
1.3 Operativne snage Hrvatskoga Crvenog križa - Gradsko društvo Crvenog križa Sinj
 
Analiza
Gradsko društvo Crvenog križa Sinj je temeljna operativna snaga sustava civilne zaštite Grada Sinja u izvršavanju obveza iz sustava civilne zaštite u velikim nesrećama i katastrofama sukladno posebnim propisima kojima se uređuje područje djelovanja Hrvatskoga Crvenog križa i planovima donesenim na temelju tih posebnih propisa, odredbama Zakona i Plana.
Operativne snage Gradskog društva Crvenog križa Sinj su zaposlenici i volonteri Gradskog društva Crvenog križa Sinj organizirani u krizne stožere, interventne timove i timove podrške.

Gradsko društvo Crvenog križa Sinj na temelju svojih javnih ovlasti i Procjene Rizika formiralo je interventni tim s 20 članova s pripadajućom opremom. U suradnji s drugim relevantnim akterima poput Doma zdravlja ili Zavoda za javno zdravstvo izrađuju plan angažiranja, viziju razvitka u sljedećih pet godina s pripadajućim financijskim planom, te planom osposobljavanja stanovništva za slučaj velikih nesreća odnosno prirodnih i ekoloških katastrofa.

Navedene aktivnosti su odrađene u većini zadanih okvira, te će nastaviti u narednom razdoblju odnosno kroz iduću 2023. godinu.

Gradsko društvo Crvenog križa Sinj ima osposobljene timove za: spašavanje na vodi, logistiku, koji su u svakom trenutku spremni za opskrbu građana  za vrijeme neplaniranih nesreća, službu traženja koja u suradnji s Nacionalnim Uredom službe traženja obavlja niz radnji čiji je cilj sprečavanje razdvajanja i nestanka osoba, održavanje kontakata između članova obitelji te rasvjetljavanje sudbine osoba koje se vode kao nestale
Gradsko društvo Crvenog križa Sinj provodi niz različitih aktivnosti (zdravstveno-odgojna predavanja, javne tribine, radionice za djecu i mlade, savjetovališta, klubovi zdravlja), kako bi se zainteresirane osobe uputilo na rješavanje određenog zdravstvenog problema i spriječilo štetne učinke na zdravlje.

Gradsko društvo Crvenog križa krenulo je u nabavku još jednog vozila koje će služiti za logističku podršku našim građanima te pomoć u dostavi pomoći najugroženijim skupinama.

Hrvatski Crveni križ Gradsko društvo Crvenog križa Sinj kao temeljna operativna snaga civilne zaštite na području  Grada Sinja biti će i dalje uključeno u mjere zaštite građana.

Cilj
Provesti osposobljavanje novih članova interventnog tima Gradskog društva Crvenog križa Sinj, uspostaviti tim za spašavanje na vodi te aktivno sudjelovati u akcijama spašavanja. Nabaviti opremu za djelovanje u kriznim situacijama te provesti osposobljavanje zaposlenika kako bi mogli još efikasnije djelovati na terenu.
Prijedlog aktivnosti
· najmanje jedanput godišnje provesti edukaciju i osposobljavanje novih članova interventnog tima
· najmanje dvaput godišnje provesti pokaznu vježbu svih članova interventnog tima te provjeriti funkcionalnost opreme
· najmanje dvaput godišnje održati vježbu spašavanja na vodi.
Praćenje rezultata
· broj realiziranih osposobljavanja i edukacija novih članova interventnog tima
· broj održanih pokaznih vježbi
· broj održanih vježbi spašavanja na vodi.
Zaključak
Kontinuiranom edukacijom i osposobljavanjem volontera i zaposlenika za djelovanje u kriznim situacijama Gradsko društvo Crvenog križa Sinj održat će razinu spremnosti operativnog djelovanja. Nabavom opreme i uspostavom centralnog mjesta za djelovanje u kriznim situacijama unaprijedit će se način odgovora na krizne situacije te će se stvoriti dobra podloga za pravodoban i pravilan odgovor na buduće krizne situacije.
 
1.4 Operativne snage Hrvatske gorske službe spašavanja - Stanica Split- Ispostava Sinj
 
Analiza
Hrvatska gorska služba spašavanja - Stanica Split- Ispostava Sinj je temeljna operativna snaga sustava civilne zaštite Grada Sinja u izvršavanju obveza iz sustava civilne zaštite u velikim nesrećama i katastrofama sukladno posebnim propisima kojima se uređuje područje djelovanja Hrvatske gorske službe spašavanja i planovima donesenim na temelju posebnih propisa kojima se uređuje područje djelovanja Hrvatske gorske službe spašavanja, odredbama Zakona i Plana.
Hrvatska gorska služba spašavanja - Stanica Split- Ispostava Sinj sudjelovala je u u raznim vrstama intervencija sukladno svojoj stručnoj opredijeljenosti.
Cilj
Provesti osposobljavanje i uvježbavanje članova te nabaviti opremu za djelovanje u kriznim situacijama.
Prijedlog aktivnosti
· osposobljavanje pripadnika Hrvatske gorske službe spašavanja - Stanica Split- Ispostava Sinj 
· sudjelovanje na vježbama sustava civilne zaštite Grada Sinja
· uključivanje novih pripadnika u rad Hrvatske gorske službe spašavanja - Stanica Split- Ispostava Sinj i njihovo osposobljavanje
· nabava osobne i skupne opreme.
Praćenje rezultata
· broj provedenih osposobljavanja pripadnika Hrvatske gorske službe spašavanja - Stanica Split- Ispostava Sinj
· broj vježbi sustava civilne zaštite Grada na kojima su sudjelovali pripadnici Hrvatske gorske službe spašavanja - Stanica Split- Ispostava Sinj 
· broj novih pripadnika uključenih u rad Hrvatske gorske službe spašavanja - Stanice Stanica Split- Ispostava Sinj i provedenih njihovih osposobljavanja
· broj realiziranih nabava osobne i skupne opreme.
Zaključak
Kontinuiranim osposobljavanjem i uvježbavanjem članova Hrvatske gorske službe spašavanja - Stanica Split- Ispostava Sinj održat će se razina spremnosti operativnog djelovanja. Nabavom opreme unaprijedit će se sustav odgovora na krizne situacije te će se stvoriti dobra podloga za pravodoban i pravilan odgovor na buduće krizne situacije.
 
1.5 Udruge građana od interesa za sustav civilne zaštite
 
Analiza
Udruge građana koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga i specijalističkih postrojbi civilne zaštite te se uključuju u provođenje mjera i aktivnosti sustava civilne zaštite Grada Sinja sukladno odredbama Zakona i Plana.

Suradnja Grada Sinja s udrugama građana od interesa za sustav civilne zaštite ostvaruje se njihovim redovitim financiranjem na godišnjoj razini u sklopu programa javnih potreba u područjima tehničke kulture, socijalne skrbi i  sporta. 

Cilj
U narednom periodu, a u skladu sa Zakonom o civilnoj zaštiti, odnosi s udrugama koje su od interesa za sustav civilne zaštite regulirat će se posebnim sporazumima kojima će se utvrditi zadaće i uvjeti pod kojima se udruge uključuju u aktivnosti civilne zaštite te financijska sredstva namijenjena jačanju sposobnosti udruga u katastrofama i velikim nesrećama.

Prijedlog aktivnosti
· izrada općih kriterija za izbor udruga građana od interesa za sustav civilne zaštite
· analiziranje odabira te preciziranje operativnih kapaciteta udruga građana od interesa za sustav civilne zaštite sa sjedištem na području grada Sinja
· praćenje broja članova udruga građana od interesa za sustav civilne zaštite
Praćenje rezultata
· jesu li izrađeni opći kriteriji za izbor udruga građana od interesa za sustav civilne zaštite
· broj odabranih udruga građana od interesa za sustav civilne zaštite s obzirom na njihove operativne kapacitete
· broj članova udruga građana od interesa za sustav civilne zaštite.
Zaključak
U sustav civilne zaštite Grada Sinja potrebno je uključiti sve udruge građana sa sjedištem na području grada Sinja koje svojim znanjima i vještinama mogu pomoći pri provedbi mjera i aktivnosti u sustavu civilne zaštite. Utvrđivanjem jasnih kriterija te analizom odabira udruga građana od interesa za sustav civilne zaštite ostvarit će se oblik suradnje koji je od obostranog interesa kako za Grad Sinj tako i za udruge građana od interesa za sustav civilne zaštite.
Istodobno, potrebno je nastaviti razvijati kvalitetnu suradnju s udrugama građana te jačati njihove operativne kapacitete u skladu s financijskim mogućnostima Grada Sinja.
 
1.6. Postrojbe civilne zaštite opće namjene Grada Sinja
 
Analiza
Člankom 44. Zakona definirano je da su obveznici civilne zaštite hrvatski državljani od navršenih 18 do 65 godina života koji su uvedeni u evidenciju obveznika civilne zaštite jedinica lokalne samouprave. Članak 45. Zakona definira da građanin postaje obveznik civilne zaštite utvrđivanjem rasporeda na određenu dužnost u postrojbi civilne zaštite. Isti članak propisuje i dužnosti obveznika civilne zaštite pa se tako svaki građanin koji je zaprimio poziv mora pozivu nadležnog tijela odazvati radi rješavanja statusa u sustavu civilne zaštite, sudjelovanja u programima obrazovanja i vježbama te sudjelovanja u provođenju mjera civilne zaštite u velikim nesrećama i katastrofama od dana mobilizacije do demobilizacije.

Budući da imenovani članovi postrojbe za opće namjene civilne zaštite Grada Sinja, zbog epidemiološke situacije nisu prošli osposobljavanje koje provodi središnje tijelo državne uprave nadležno za poslove civilne zaštite pa stoga nisu dovoljno upoznati s obvezama koje su im propisane u velikim nesrećama i katastrofama
Postrojbe civilne zaštite opće namjene popunjavaju se psihofizički sposobnim pojedincima kojima je podijeljena osobna oprema i koji su stečena znanja spremni primijeniti tijekom velikih nesreća i katastrofa.
Obveznici su do sada pozivani prema vojnoj evidenciji, a veliki postotak raspoređenih pripadnika služio je civilni vojni rok. Postrojbe se popunjavaju i obveznicima koji se dobrovoljno prijavljuju u postrojbe civilne zaštite opće namjene.
Grad Sinj će preko Ureda Grada uputiti poziv za dobrovoljno uključivanje u sustav civilne zaštite Grada Sinj. Potrebno je pronaći modalitet kojim će se poticati dobrovoljno uključivanje u sustav civilne zaštite Grada Sinja i kada se ne radi o aktualnoj kriznoj situaciji. Društveno korisno ponašanje može se poticati kroz odgojno-obrazovne ustanove i medije (reklamnim kampanjama i utjecajem na društvenim mrežama).
Cilj
Potaknuti dobrovoljno pristupanje postrojbama civilne zaštite opće namjene tako da broj dragovoljaca u odnosu na ukupan broj pripadnika postrojbi civilne zaštite opće namjene tijekom četverogodišnjeg razdoblja dosegne najmanje 30 %.

Osposobiti članove postrojbe za opću namjenu civilne zaštite Grada Sinja, povećati njihov broj te im olakšati djelovanje izradom standardiziranih obrazaca za statističko praćenje rizičnih skupina stanovništva i pojava/stanja
Prijedlog aktivnosti
· maksimalno iskoristiti prisutnost na društvenim mrežama radi popularizacije, stvaranja imidža i zajedničkog kolektivnog identiteta (povećanja broja pratitelja na facebooku i otvaranje youtube kanala)
· Organizirati osposobljavanje pripadnika postrojbe za opće namjene Grada Sinja
· poticanje uključivanja srednjoškolaca u sustav civilne zaštite na primjeren način (provođenjem vježbi, osmišljavanjem projekata koji će se posebno vrednovati i nagrađivati, a od interesa su za sustav civilne zaštite kao npr. izrada aplikacija, društvenih igara, uređaja za samopomoć i sl.)
· iniciranje da se pilot-projekt edukacije srednjoškolaca uvrsti u kurikulum redovnog obrazovanja
· popunjavanje postrojbi civilne zaštite opće namjene
· sudjelovanje pripadnika postrojbi civilne zaštite opće namjene u vježbama sustava civilne zaštite Grada Sinja sukladno godišnjim planovima vježbi.
Praćenje rezultata
· broj pokrenutih kampanja popularizacije sustava civilne zaštite i njihov odjek u javnosti
· broj uključenih srednjoškolaca u sustav civilne zaštite na primjeren način
· je li pilot-projekt edukacije srednjoškolaca uvršten u kurikulum redovnog obrazovanja
· broj novih pripadnika postrojbi civilne zaštite opće namjene
· broj održanih vježbi sustava civilne zaštite Grada Sinja u kojima su sudjelovali pripadnici postrojbi civilne zaštite opće namjene.
Zaključak
Kako bi se zaustavili negativni trendovi (jer se vrlo mali broj građana dobrovoljno prijavljuje u postrojbe civilne zaštite opće namjene) nužno je pokrenuti širu kampanju popularizacije sustava civilne zaštite preko medija i društvenih mreža.
Kako prosječna starost pripadnika postrojbi civilne zaštite opće namjene raste jer je povezana s evidencijama vojnih obveznika od prije, potrebno je u suradnji s Ministarstvom obrane Republike Hrvatske prikupiti podatke o novim vojnim obveznicima koji bi bili dostupni za popunjavanje postrojbi civilne zaštite opće namjene radi njihova pomlađivanja.
1.7. Povjerenici i zamjenici povjerenika civilne zaštite Grada Sinja
 
Analiza
Povjerenici i zamjenici povjerenika civilne zaštite Grada Sinja imenovani po naseljima na području Grada Sinja dužni su se odazvati na poziv načelnika nadležnog stožera civilne zaštite Grada Sinja.
Budući da su imenovani Rješenjem o imenovanju povjerenika i zamjenika povjerenika civilne zaštite Grada Sinja, zbog epidemiološke situacije nisu prošli osposobljavanje koje provodi središnje tijelo državne uprave nadležno za poslove civilne zaštite pa stoga nisu dovoljno upoznati s obvezama koje su im propisane u velikim nesrećama i katastrofama.
Cilj
Osposobiti povjerenike i zamjenike povjerenika civilne zaštite Grada Sinja, povećati njihov broj te im olakšati djelovanje izradom standardiziranih obrazaca za statističko praćenje rizičnih skupina stanovništva i pojava/stanja.
Prijedlog aktivnosti
· organizirati osposobljavanje povjerenika i zamjenika povjerenika civilne zaštite Grada Sinja
· tisak i distribucija edukativnih materijala (letaka) za povjerenike i zamjenike povjerenika civilne zaštite Grada Sinja
· izrada standardiziranih obrazaca za statističko praćenje rizičnih skupina stanovništva i pojava/stanja s ciljem olakšavanja izvršenja zadaća povjerenika i zamjenika povjerenika civilne zaštite Grada Sinja
· ažuriranje popisa povjerenika i zamjenika povjerenika civilne zaštite Grada Sinja i po potrebi imenovanje novih povjerenika i zamjenika povjerenika civilne zaštite Grada Sinja.
Praćenje rezultata
· broj osposobljenih povjerenika i zamjenika povjerenika civilne zaštite Grada Sinja
· broj tiskanih i distribuiranih edukativnih materijala (letaka) za povjerenike i zamjenike povjerenika civilne zaštite Grada Sinja
· jesu li izrađeni standardizirani obrasci za statističko praćenje rizičnih skupina stanovništva i pojava/stanja s ciljem olakšavanja izvršenja zadaća povjerenika i zamjenika povjerenika civilne zaštite Grada Sinja
· je li ažuriran popis povjerenika i zamjenika povjerenika civilne zaštite Grada Sinja i jesu li sukladno potrebama imenovani novi povjerenici i zamjenici povjerenika civilne zaštite Grada Sinja.
Zaključak
Zadaće povjerenika i zamjenika povjerenika civilne zaštite Grada Sinja su pripremanje građana za osobnu i uzajamnu zaštitu te usklađivanje provođenja mjera osobne i uzajamne zaštite, davanje obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite, sudjelovanje u organiziranju i provođenju evakuacije, sklanjanja, zbrinjavanja i drugih mjera civilne zaštite, organiziranje zaštite i spašavanja pripadnika ranjivih skupina i provjeravanje postavljanja/postavljenih obavijesti o znakovima za uzbunjivanje u stambenim zgradama na području svoje nadležnosti i obavješćivanje inspekcije civilne zaštite o propustima.
Uz navedeno, povjerenici i zamjenici povjerenika civilne zaštite Grada Sinja dužni su obavljati poslove i zadaće prema nalozima nadležnog stožera civilne zaštite Grada Sinja u velikoj nesreći i katastrofi.
Kako bi uspješno izvršavali zadaće, potrebno je da su povjerenici i zamjenici povjerenika civilne zaštite Grada Sinja upoznati sa svojim dužnostima, ali i da su osposobljeni za procjenu ugroženosti njihovih područja odgovornosti zbog definiranja prioriteta pri evakuaciji i spašavanju. Uz potrebno osposobljavanje (što uključuje i predstavljanje planskih dokumenata iz područja civilne zaštite u kojima se razrađuje njihova uloga), povjerenicima i zamjenicima povjerenika može se olakšati rad i izradom standardiziranih obrazaca za statističko praćenje rizičnih skupina stanovništva i pojava/stanja s ciljem olakšavanja izvršenja zadaća povjerenika i zamjenika povjerenika civilne zaštite Grada Sinja.
2) OPREMA

 

Analiza
Svake godine osigurana su određena financijska sredstva za nabavu opreme, a osigurano je i privremeno spremište za podjelu opreme pripadnicima postrojbi civilne zaštite opće namjene Grada Sinja. Proces nabave osobne opreme za pripadnike postrojbi civilne zaštite opće namjene Grada Sinja ne zadovoljava. Skupna oprema za postrojbe civilne zaštite specijalističke namjene Grada Sinja se ne nabavljana sukladno potrebama jer ovisi o odobrenim financijskim sredstvima, a ona nisu na razini koja bi trebala zadovoljiti potrebe za opremom.

Mogući napredak pri definiranju prioriteta u procesu nabave skupne opreme može se postići na način da postrojbe civilne zaštite opće namjene Grada Sinja krajem svake godine iskažu svoje potrebe za opremom na definiranim obrascima. To omogućava planiranje financijskih sredstava namijenjenih nabavi opreme za specijalističke postrojbe civilne zaštite Grada Sinja.

Cilj
Optimalno planiranje potrebnih financijskih sredstava za nabavu osobne i skupne opreme za postrojbe civilne zaštite opće namjene, povjerenike i zamjenike povjerenika civilne zaštite i suvremenih uređaja/naprava koje pomažu prilikom operativnog djelovanja.

Prijedlog aktivnosti
· definirati obrasce za iskaz potreba postrojbi

· kontinuirano praćenje novih tehnoloških rješenja od interesa za sustav civilne zaštite Grada Sinja koja se pojavljuju na tržištu

· nabava osobne i skupne opreme za postrojbe civilne zaštite opće namjene Grada Sinja koja je potrebna za provođenje mjera i aktivnosti iz sustava civilne zaštite u slučaju nastanka izvanrednih događaja, velikih nesreća i katastrofa

Praćenje rezultata
· je li definiran obrazac za iskaz potreba specijalističkih postrojbi

· broj održanih prezentacija novih tehnoloških rješenja od interesa za sustav civilne zaštite Grada Sinja

· broj i vrsta nabavljene osobne i skupne opreme za postrojbe civilne zaštite opće namjene Grada Sinja.

Zaključak
Potrebno je standardizirati postupak iskazivanja potreba za nabavu opreme te provesti koordinaciju na kojoj bi se raspravilo o novim dostignućima, tehnologijama i rješenjima od interesa za sustav civilne zaštite s ciljem da se u okviru realnih financijskih mogućnosti nabavi najbolja oprema koja je dostupna na tržištu. Ovakvim pristupom omogućit će se optimalno planiranje financijskih sredstava za nabavu opreme potrebne tijekom operativnog djelovanja u trenutku aktiviranja Plana.

Praćenje novih tehnoloških dostignuća od interesa za razvoj sustava civilne zaštite treba postati kontinuirana aktivnost, a odluka o nabavi opreme s obzirom na uvijek ograničena financijska sredstva, treba se raspraviti na sastancima s predstavnicima operativnih snaga sustava civilne zaštite Grada Sinja. Navedeno provodi Grad Sinj preko Grada.

 

3) DOSTUPNOST INFORMACIJA

 

Analiza
Informacije su osnovni preduvjet učinkovitosti sustava civilne zaštite. One su potrebne u svim fazama sustava civilne zaštite i u aktivnostima koje se provode pri oporavku i saniranju posljedica. Sposobnost odgovora operativnih snaga sustava civilne zaštite na nesreće i katastrofe uvelike ovisi o mogućnostima efikasne komunikacije jer ona jamči dostupnost potrebnih informacija. Operativne snage sustava civilne zaštite na svim razinama ustrojavanja upotrebljavaju različite komunikacijske sustave. Time se znatno smanjuje dinamika djelovanja operativnih snaga civilne zaštite pri odgovoru na izvanredne događaje, velike nesreće i katastrofe i pri pružanju pomoći građanima. Stoga je Grad Sinj preko Ureda Grad pokrenu postupak za instaliranje sustava radio veza, alternativni sustav veza služi za uspostavu komunikacije u slučajevima velikih nesreća i katastrofa, tj. kada prestanu funkcionirati ili se preopterete redovni sustavi veza. Ured Grada Sinja redovito provjerava vezu između operativno-komunikacijskih centara svih žurnih službi i operativnih snaga sustava civilne zaštite Grada Sinja sa svrhom utvrđivanja spremnosti sustava u velikim nesrećama i katastrofama. Grad Sinj će pokušati ostvariti suradnju sa radioamaterskim savezom s ciljem razvijanja alternativnog sustava veze.

Sukladno Zakonu i Pravilniku o vođenju evidencija pripadnika operativnih snaga sustava civilne zaštite (Narodne novine 75/16) Ured za upravljanje u hitnim situacijama sustavno ažurira i nadopunjava bazu podataka pripadnika postrojbi civilne zaštite Grada Sinja.

Redovito se prikupljaju podaci o resursima građevinskih tvrtki (ljudi i mehanizacija).

Pravne osobe od interesa za sustav civilne zaštite na području Grada Sinja imaju svoje zadaće tijekom velikih nesreća i katastrofa i obvezne i većina ih je izradila operativne planove s ciljem uključivanja svojih resursa kada to od njih zatraži Stožer. Svakoj pravnoj osobi od interesa za sustav civilne zaštite dodijeljene su određene zadaće u obliku materijalnih resursa i broja zaposlenika koje treba staviti na raspolaganje s određenim operativnim ciljem.

Grad Sinj preko Ureda Grada sustavno komunicira s građanima informirajući ih o svim događajima koji su utjecali na sigurnost građana, izdaje edukativne letke o načinu odgovora na određene prijetnje, tiska i distribuira plakate s prikazom zona za evakuaciju, zbrinjavanje i prihvat stanovništva u slučaju razornog potresa koji su postavljeni na javnim mjestima i u javnom prijevozu. Na web-stranici će biti upućen i objavljen otvoreni poziv za dobrovoljno pristupanje građana postrojbama civilne zaštite opće namjene Grada Sinja Provedene su edukacije djece u vrtićima, osnovnim i srednjim školama o sustavu civilne zaštite.

Cilj
Unaprijediti protokole razmjene informacija i sustave veza između Ureda Grada, Stožera, temeljnih operativnih snaga sustava civilne zaštite Grada Sinja, pravnih osoba od interesa za sustav civilne zaštite, udruga građana, znanstvenih institucija i stanovništva koji će rezultirati dostupnošću informacija svima kojima je to potrebno i kada je to potrebno.

Prijedlog aktivnosti
· nastaviti s dodatnom edukacijom i vježbama uspostave komunikacije kako bi se omogućio prijenos informacija i podataka u trenutku nefunkcionalnosti redovnih sustava komunikacija

· praćenje izrade i analiza operativnih planova pravnih osoba od interesa za sustav civilne zaštite

· praćenje izrade i analiza operativnih planova i procjena rizika pravnih osoba koje obavljaju djelatnost korištenjem opasnih tvari

· tisak i distribucija edukativnih letaka namijenjenih stanovništvu

· tisak i distribucija plakata namijenjenih javnim ustanovama

· edukacija djece

· proširivanje i kontinuirano unaprjeđivanje komunikacije na društvenim mrežama i izrada strategije korištenja društvenih mreža tijekom velikih nesreća i katastrofa

· uspostava komunikacijskog sustava za hitne situacije Grada Sinja

· redovito ažuriranje i nadopunjavanje baze podataka pripadnika postrojbi civilne zaštite Grada Sinj

· prikupljanje podataka o resursima građevinskih tvrtki

Praćenje rezultata
· broj provedenih edukacija i vježbi uspostave komunikacije

· broj izrađenih i analiziranih operativnih planova pravnih osoba od interesa za sustav civilne zaštite

· broj izrađenih i analiziranih operativnih planova i procjena rizika pravnih osoba koje obavljaju djelatnost korištenjem opasnih tvari

· broj tiskanih i distribuiranih edukativnih letaka namijenjenih stanovništvu

· broj tiskanih i distribuiranih plakata namijenjenih javnim ustanovama

· broj održanih edukacija / broj educirane djece

· intenzitet aktivnosti na društvenim mrežama (broj vlastitih objava i reakcija ciljanih javnosti)

· je li izrađena strategija korištenja društvenih mreža tijekom velikih nesreća i katastrofa

· Koliko se učinilo na uspostavi komunikacijskog sustava za hitne situacije Grada Sinja

· broj izmjena u bazi podataka pripadnika postrojbi civilne zaštite Grada Sinja

· broj prikupljenih podataka o resursima građevinskih tvrtki

Zaključak
Potrebno je unaprijediti komunikaciju, razmjenu znanja i informacija između Ureda Grada, Stožera, temeljnih operativnih snaga sustava civilne zaštite Grada Sinja, pravnih osoba od interesa za sustav civilne zaštite, udruga građana, znanstvenih institucija i stanovništva.

Sveukupno jačanje komunikacije i razmjene znanja/informacija rezultirat će kvalitetnom izradom/nadopunom planskih dokumenta iz područja sustava civilne zaštite, optimalnim usmjeravanjem operativnog djelovanja u velikim nesrećama i katastrofama radi lakšeg odlučivanja operativnih snaga sustava civilne zaštite Grada Sinja, smanjivanjem nedovoljne pripremljenosti stanovništva na realne ugroze i efikasnim upravljanjem sustavom civilne zaštite na području grada Sinja.

PRIORITETNE PREVENTIVNE MJERE, DINAMIKA I NAČIN NJIHOVA PROVOĐENJA
 
Prioritetne preventivne mjere s obzirom na dostignut stupanj razvoja sustava civilne zaštite na području grada Sinja možemo podijeliti na:
· mjere poticanja dobrovoljnog pristupanja postrojbama civilne zaštite opće namjene Grada Sinja
· mjere osposobljavanja i uvježbavanja postrojbi civilne zaštite opće namjene i ostalih operativnih snaga sustava civilne zaštite Grada Sinja
· mjere unaprjeđenja protokola razmjene informacija između Ureda Grada, Stožera, ostalih operativnih snaga sustava civilne zaštite Grada Sinja i stanovništva koji će rezultirati dostupnošću informacija svima kojima je to potrebno i kada je to potrebno
· mjere optimalnog planiranja potrebnih financijskih sredstava za nabavu osobne i skupne opreme za postrojbe civilne zaštite opće namjene i suvremenih uređaja/naprava koje pomažu prilikom operativnog djelovanja.
Dinamika i način provođenja mjera prije svega ovisi o dostupnim financijskim sredstvima, ostvarenom stupnju suradnje i kapacitetu promjene koji se njima postiže. Dinamiku provođenja mjera dijelimo na:
· jednogodišnji ciklus (npr. planiranje i provođenje redovitih vježbi postrojbi civilne zaštite Grada Sinja)
· ciklus od 1 do 4 godine (razvoj i metodologija)
· ciklus duži od 4 godine (npr. promoviranje sustava civilne zaštite kako bi se potaknulo dobrovoljno pristupanje građana postrojbama civilne zaštite opće namjene Grada Sinja).
Javne politike upravljanja rizicima temeljit će se na četiri maksime: inicirati suradnju, maksimalno uključiti javnost, biti proaktivan i poticati odgovornost.
Samo multidisciplinarnim pristupom i zajedničkim sudjelovanjem institucija, fizičkih i pravnih osoba mogu se postići značajni rezultati.
Maksimalno uključivanje javnosti podrazumijeva sudjelovanje javnosti u donošenju planskih dokumenata, dostupnost informacija vezanih za područje civilne zaštite na interaktivnom web-pregledniku, prikaz aktivnosti sustava civilne zaštite Grada Sinja na društvenim mrežama i prikupljanje povratnih informacija.
Biti proaktivan znači reagirati odmah i na vrijeme, tražiti odgovore i prikupljati informacije o prijetnjama kako bi se eskalacija događaja na vrijeme zaustavila (ako je to moguće). Cilj je maksimalno pojačati preventivni pristup te na svim razinama poticati odgovornost radi suzbijanja negativnih događaja i pojava. Neodgovornost građevinara (npr. ugrađivanje neadekvatne gorive fasade, nepridržavanje propisa o protupotresnoj gradnji) i neodgovorne odluke građana (građenje bez građevinske dozvole na klizištima ili u inundacijskim područjima) dovode do porasta rizika u društvu. Stoga će se odgovornost poticati kako vlastitim primjerom tako i medijskim kampanjama.
 
POJEDINAČNI CILJEVI I SVEUKUPNI CILJ, KONKRETNI KORACI, POTREBNE MJERE RADI KOJIH SE TI KORACI UTVRĐUJU PRIORITETNIMA U SUSTAVU CIVILNE ZAŠTITE
 
U Tablici 1. naveden je sveukupni cilj unutar subpodručja civilne zaštite, navedeni su pojedinačni ciljevi koje je potrebno postići kako bi se u potpunosti postigao (odnosno održao) sveukupni cilj te su navedene mjere i koraci sa svrhom postizanja ciljeva.
Tablica 1.
 
	SUBPODRUČJA CIVILNE ZAŠTITE
	SVEUKUPNI CILJ
	POJEDINAČNI CILJEVI
	MJERE I KORACI

	Normiranje
	Ispunjavanje obveza i usvajanje akata sukladno Zakonu i podzakonskim aktima
	Osnivanje Stožera,  ažuriranje odluke o određivanju pravnih osoba od interesa za sustav civilne zaštite Grada Sinja i popisa povjerenika i zamjenika povjerenika civilne zaštite Grada Sinja,
Ažuriranje određivanja udruga građana od interesa za sustav civilne zaštite Grada Sinja
	Praćenje promjena u zakonskoj regulativi, sudjelovanje na javnim savjetovanjima, donošenje zaključaka o osnivanju i imenovanju Stožera, provjeravanje financijske stabilnosti i operativne snage pravnih osoba od interesa za sustav civilne zaštite Grada Sinja i donošenje nove / ažuriranje postojeće odluke sukladno promjenama, imenovanje povjerenika i zamjenika povjerenika civilne zaštite Grada Sinja, po potrebi donošenje odluke o određivanju udruga građana od interesa za sustav civilne zaštite Grada Sinja

	Preventiva
	Provođenje svih planiranih aktivnosti radi jačanja svijesti stanovništva o svim prijetnjama i povećanju udjela dobrovoljnih pripadnika u postrojbama civilne zaštite opće namjene Grada Sinja


	Promoviranje sustava civilne zaštite radi poticanja dobrovoljnog pristupanja postrojbama civilne zaštite op

će namjene Grada Sinja
	Tiskanje i distribucija edukativnih letaka i plakata namijenjenih stanovništvu i javnim ustanovama, provođenje edukacije djece, proširenje i kontinuirano unaprjeđenje komunikacije na društvenim mrežama, izrađivanje strategije korištenja društvenih mreža tijekom velikih nesreća i katastrofa

	Operativno djelovanje
	Održavanje visoke razine operativnog djelovanja operativnih snaga sustava civilne zaštite Grada Sinja
	Administriranje baze podataka pripadnika postrojbi civilne zaštite Grada Sinja, redovito održavanje vježbi operativnih snaga sustava civilne zaštite Grada Sinja, nabavljanje opreme
	Ažuriranje baze podataka pripadnika postrojbi civilne zaštite Grada Sinja, izrađivanje elaborata vježbi, upoznavanje Stožera s planskim dokumentima iz područja civilne zaštite, sredstvima rada i načinom rada tijekom velikih nesreća i katastrofa, definiranje obrazaca za iskaz potreba operativnih snaga u sustavu civilne zaštite Grada Sinja

	Financiranje
	Osiguranje dostatnih financijskih sredstva za razvoj sustava civilne zaštite Grada Sinja
	Praćenje izvršenja proračuna - aktivnost razvoja sustava civilne zaštite, osiguravanje sredstava za provođenje vježbi sustava civilne zaštite Grada Sinja, osiguravanje financijskih sredstava za nabavu opreme sukladno planu nabave, osiguravanje sredstava za financiranje programa i projekata udruga od interesa za sustav civilne zaštite iz proračuna Grada Sinja na temelju javnog natječaja
	Izrađivanje prijedloga proračuna, plana nabave i praćenje rashoda aktivnosti razvoja sustava civilne zaštite, predlaganje rebalansa, provedba javnog natječaja za financiranje programa i projekata udruga od interesa za sustav civilne zaštite iz proračuna Grada Sinja


 
NAČIN NADZORA PROVOĐENJA SMJERNICA
 
Smjernicama su utvrđeni prioriteti razvoja sustava civilne zaštite kroz četiri godine, a godišnjim planovima razvoja detaljnije će se definirati način kako planirano ostvariti odnosno konkretni projekti i aktivnosti koji doprinose postizanju definiranih ciljeva te potrebna financijska sredstva.
Godišnje analize stanja sustava civilne zaštite utvrđuju jesu li definirani projekti i aktivnosti provedeni kroz godinu te jesu li doprinijeli postizanju ciljeva definiranih Smjernicama.
U slučaju odstupanja u ostvarivanju sveukupnog ili pojedinačnih ciljeva navedenih u Smjernicama u godišnjim analizama stanja sustava civilne zaštite navodit će se interventne mjere s opisom konkretnih aktivnosti koje je potrebno implementirati u godišnje planove razvoja sustava civilne zaštite Grada Sinja.
 
ZAKLJUČAK
 
Razvojem ljudskih potencijala, nabavom opreme, jačanjem komunikacijskih sposobnosti i suradnjom sa znanstvenim institucijama unaprijedit će se sustav civilne zaštite u cjelini.
Osim navedenih prioriteta, Grad Sinj će i dalje voditi brigu o poticanju rješavanja problematike povezane sa sustavom civilne zaštite Grada Sinja i o stvaranju uvjeta za otklanjanje posljedica u velikim nesrećama i katastrofama kontinuiranim praćenjem i analizom dostignutog stupnja razvoja sustava civilne zaštite Grada Sinja.
 
ZAVRŠNA ODREDBA
 
Smjernice će biti objavljene u Službenom glasniku Grada Sinja.
Predsjednik Gradskog vijeća

Petar Župić, ing. v. r.

